આનાથી પેલા બે મેડમો પણ ક્યાંથી અડગા રહી શકે એ બંને પણ તરત જ ત્યાં આવી પહોંચ્યા અને બોલી ઉઠ્યા કે આતો Seizure છે,અમારા ૩ વર્ષના અભ્યાસ પરથી અમે ચારેય પણ આટલું તો સમજી જ ગયા હતા કે મેડિકલની ભાષામાં આ Seizure છે.પણ એ બે મેડમો અને અમારા ચાર સિવાય ત્યાં ઉભેલા બીજા કોઈને પણ એમાં ખબર શુદ્ધા ય પડી હોય એવું ના લાગ્યું. જોકે અમે ચારેય તો ચૂપ હતા પણ પેલા મેડમો કઈ ચૂપ રહે એમના થોડી હતા,તરત આગળ બોલવા લાગ્યા કે "જુવો આ બીજો અટેક,આવું ના કરશો એને તાત્કાલિકમાં લઇ જાઓ" આટલું સાંભળ્યા પછી તો અમારા અંદરનો માણસ પણ જાગી ઉઠ્યો,કેમ કે એમની વાત માં કઈ પણ ખોટું તો ન હતું જ અને આવું આટલી મોટી હોસ્પિટલમાં જ કે જ્યાં સામે જ તાત્કાલિક સારવારની બિલ્ડીંગ હતી ત્યાં આવા ઘર ગથ્થું ઈલાજ કરવાની જરૂર ના જ પડવી જોઈએ ને.